55. schôdza NR SR - 9.deň - B. popoludní
Dátum: 2022-02-16
Poslanec: Pleštinská, Zita (OĽANO)
Druh vystúpenia: Vystúpenie v rozprave

94. Vážené kolegyne, kolegovia, vážený pán predsedajúci, v rozprave vystúpili štyria poslanci, z toho pán poslanec Milan Vetrák podal jeden pozmeňujúci a doplňujúci návrh. Keďže bol pozmeňujúci a doplňujúci návrh poslanca Vetráka podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku. Laurenčík, Milan, podpredseda NR SR 95. Prosím, prezentujme sa a hlasujme o skrátení lehoty, tak ako to prezentovala pani spoločná spravodajkyňa. (Hlasovanie.) Prítomných 129, za 81, proti 44, zdržali sa 4, hlasovali všetci. Konštatujem, že sme skrátili lehotu. Nech sa páči, pani spravodajkyňa, ďalšie návrhy. Pleštinská, Zita, poslankyňa NR SR 96. Pán poslanec Milan Vetrák, ktorý navrhol vyňať bod 2 zo spoločnej správy na samostatné hlasovanie. Pán predsedajúci, dajte, prosím, hlasovať spoločne o bodoch 1, 3 a 4 zo spoločnej správy s odporúčaním gestorského výboru schváliť. Laurenčík, Milan, podpredseda NR SR 97. Prosím, prezentujme sa a hlasujme o bodoch 1, 3 a 4 zo spoločnej správy. (Hlasovanie.) Prítomných 128, za 82, proti 40, zdržali sa 6, hlasovali všetci. Konštatujem, že body 1, 3 a 4 zo spoločnej správy sme schválili. Prosím, ďalšie návrhy. Pleštinská, Zita, poslankyňa NR SR 98. Pán predsedajúci, dajte, prosím, hlasovať o bode 2 zo spoločnej správy s odporúčaním gestorského výboru schváliť, ale upozorňujem, že pán poslanec Vetrák podal v tomto bode lepší pozmeňujúci návrh. Laurenčík, Milan, podpredseda NR SR 99. Prosím, prezentujme sa a hlasujme o bode 2 zo spoločnej správy. (Hlasovanie.) Prítomných 126, za 0, proti 115, zdržalo sa 10, nehlasoval 1. Konštatujem, že bod 2 zo spoločnej správy sme neschválili. Prosím, ďalšie návrhy. Pleštinská, Zita, poslankyňa NR SR 100. Odhlasovali sme body zo spoločnej správy. Môžeme pristúpiť k hlasovaniu o pozmeňujúcom a doplňujúcom návrhu pána poslanca Vetráka vyplývajúceho z rozpravy. Laurenčík, Milan, podpredseda NR SR 101. Prosím, prezentujme sa a hlasujme o pozmeňujúcom návrhu pána poslanca Vetráka. (Hlasovanie.) Prítomných 128, za 81, proti 37, zdržalo sa 10, hlasovali všetci. Konštatujem, že pozmeňujúci návrh pána poslanca Vetráka sme schválili. Pani spoločná spravodajkyňa, prosím, predložte... na pokračovanie rokovania o návrhu zákona treťom čítaní. Pleštinská, Zita, poslankyňa NR SR 102. Odhlasovali sme body zo spoločnej správy a pozmeňujúci a doplňujúci návrh. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď. Laurenčík, Milan, podpredseda NR SR 103. Prosím, prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 128, za 81, proti 40, zdržalo sa 7, hlasovali všetci. Konštatujem, že sme tento návrh schválili. A pristúpime k tretiemu čítaniu o návrhu zákona. Otváram teda rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Teraz teda pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru. Pleštinská, Zita, poslankyňa NR SR 104. Pán predsedajúci, dajte hlasovať o návrhu zákona ako o celku s odporúčaním gestorského výboru schváliť. Laurenčík, Milan, podpredseda NR SR 105. Prosím, prezentujme sa a hlasujme o návrhu zákona ako celku. (Hlasovanie.) Prítomných 129, za 81, proti 40, zdržali sa 7, nehlasoval 1. Konštatujem, že sme schválili vládny návrh novely zákona č. 40/1993 Z. z. o štátnom občianstve . Teraz budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 787), bod 38 schváleného programu. Spoločným spravodajcom je člen výboru pre hospodárske záležitosti pán poslanec Milan Kuriak, prosím ho, aby hlasovanie uvádzal. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 787.) Kuriak, Milan, poslanec NR SR 106. Vážený pán predsedajúci, v rozprave vystúpili dvaja poslanci, boli podané tri pozmeňujúce a doplňujúce návrhy. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave. Laurenčík, Milan, podpredseda NR SR 107. Prosím, prezentujme sa a hlasujme o skrátení lehoty podľa § 83 ods. 4. (Hlasovanie.) Prítomných 130, za 79, proti 37, zdržalo sa 12, nehlasovali 2. Konštatujem, že lehotu sme skrátili. Prosím, ďalšie návrhy, pán spravodajca. Kuriak, Milan, poslanec NR SR 108. Teraz pristúpime k hlasovaniu o pozmeňujúcich a doplňujúcich návrhov zo spoločnej správy. Upozorňujem, že podaný pozmeňujúci návrh pána poslanca Miloša Svrčeka komplexnejšie rieši problematiku upravenú vo všetkých troch bodoch spoločnej správy výborov. Pán predsedajúci, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť. Laurenčík, Milan, podpredseda NR SR 109. Prosím, prezentujme sa a hlasujme o bodoch 1 až 3 spoločnej správy. (Hlasovanie.) Prítomných 128, za nikto, proti 91, zdržalo sa 36, nehlasoval 1. Konštatujem, že body zo spoločnej správy sme neschválili. Prosím, ďalšie návrhy. Kuriak, Milan, poslanec NR SR 110. Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Miloša Svrčeka, Jozefa Lukáča, Anny Zemanovej, Jaromíra Šíbla a Petra Libu. Laurenčík, Milan, podpredseda NR SR 111. Prosím, prezentujme sa a hlasujme o pozmeňujúcich návrhoch, tak ako to prezentoval pán spravodajca. (Hlasovanie.) Prítomných 130, za 83, proti 16, zdržalo sa 31, hlasovali všetci. Konštatujem, že tento pozmeňujúci návrh sme schválili. Prosím, ďalšie návrhy. Kuriak, Milan, poslanec NR SR 112. Teraz dajte, prosím, hlasovať o pozmeňujúcom návrhu poslancov Jaromíra Šíbla a Tomáša Šudíka. Laurenčík, Milan, podpredseda NR SR 113. Prosím, prezentujme sa a hlasujme o pozmeňujúcom návrhu, tak ako to prezentoval pán spravodajca. (Hlasovanie.) Prítomných 129, za 84, proti 18, zdržalo sa 27, hlasovali všetci. Konštatujem, že pozmeňujúci návrh pánov poslancov Šíbla a Šudíka sme schválili. Prosím, ďalšie návrhy. Kuriak, Milan, poslanec NR SR 114. Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhov, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď. Laurenčík, Milan, podpredseda NR SR 115. Prosím, prezentujme sa a hlasujme o návrhu pána spravodajcu. (Hlasovanie.) Prítomných 127, za 81, proti 14, zdržalo sa 32, hlasovali všetci. Konštatujem, že tento návrh sme schválili. Sme teda v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pristúpite teraz k hlasovaniu o návrhu zákona ako celku. Prosím pána spoločného spravodajcu, aby uviedol odporúčanie gestorského výboru. Kuriak, Milan, poslanec NR SR 116. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Laurenčík, Milan, podpredseda NR SR 117. Prosím, prezentujme sa a hlasujme o návrhu zákona ako celku. (Hlasovanie.) Prítomných 129, za 83, proti 12, zdržalo sa 34, hlasovali všetci. Konštatujem, že sme schválili návrh novely zákona č. 343/2015 Z. z. o verejnom obstarávaní . Ďalej budeme hlasovať o bode 69 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde (tlač 763). Prosím spoločnú spravodajkyňu z výboru pre pôdohospodárstvo a životné prostredie pani poslankyňu Annu Zemanovú, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 763.) Zemanová, Anna, poslankyňa NR SR 118. Vážený pán podpredseda, v rozprave bol podaný jeden pozmeňujúci a doplňujúci návrh. Spoločná správa obsahuje dva pozmeňujúce návrhy. Pán predsedajúci, vzhľadom na to, že pozmeňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku. Laurenčík, Milan, podpredseda NR SR 119. Prosím, prezentujme sa a hlasujme o skrátení lehoty podľa § 83 ods. 4 zákona o rokovacom poriadku. (Hlasovanie.) Prítomných 131, za 81, proti 25, zdržalo sa 23, nehlasovali 2. Konštatujem, že lehotu sme skrátili. Pani spoločná spravodajkyňa, prosím, ďalšie návrhy. Zemanová, Anna, poslankyňa NR SR 120. Pán podpredseda, teraz pristúpime k hlasovaniu o pozmeňujúcich návrhoch zo spoločnej správy. Dajte, prosím, hlasovať spoločne o bodoch 1 a 2 zo spoločnej správy, a to s odporúčaním gestorského výboru schváliť. Laurenčík, Milan, podpredseda NR SR 121. Prosím, prezentujme sa a hlasujme o 1 a 2 zo spoločnej správy. (Hlasovanie.) Prítomných 13, za 84, proti 14, zdržalo sa 32, hlasovali všetci. Konštatujem, že body 1 a 2 zo spoločnej správy sme schválili. Prosím, pani spoločná spravodajkyňa, ďalšie návrhy. Zemanová, Anna, poslankyňa NR SR 122. Hlasovali sme o všetkých bodoch zo spoločnej správy. Teraz prejdeme k hlasovaniu o pozmeňujúcom návrhu podanom v rozprave. Pán podpredseda, dajte, prosím, hlasovať o mnou prednesenom pozmeňujúcom návrhu. Laurenčík, Milan, podpredseda NR SR 123. Prosím, prezentujme sa a hlasujme o pozmeňujúcom návrhu pani poslankyni Zemanovej. (Hlasovanie.) Prítomných 129, za 80, proti 16, zdržalo sa 30, nehlasovali 3. Konštatujem, že pozmeňujúci návrh pani poslankyni Zemanovej sme schválili. Poprosím, ďalšie návrhy. Zemanová, Anna, poslankyňa NR SR 124. Hlasovali sme o všetkých pozmeňujúcich návrhoch. Pán podpredseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.